Diari Oficial de la Generalitat Valenciana


Sumari del DOGV 4077, del 03-09-2001 (2001/8254)

RESOLUCIÓ de 10 de juliol de 2001, del conseller de Justícia i Administracions Públiques, per la qual se rehabilita l'escut de l'Ajuntament d'Alcoi (Alacant).
--------------------------------------------------------------------------------------------------------------------------------------------------------------

### Dades del document

Número de DOGV
:   4077

Data del DOGV
:   03-09-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/8254


Data del document
:   10-07-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Alcoi
    * administració local
    * heràldica
    * bandera
    * municipi

RESOLUCIÓ de 10 de juliol de 2001, del conseller de Justícia i Administracions Públiques, per la qual se rehabilita l'escut de l'Ajuntament d'Alcoi (Alacant). [2001/8254]
  
L'Ajuntament d'Alcoi ha estimat convenient rehabilitar el seu escut històric perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua rehabilitació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valencia, amb les particularitats del Decret 157/2000, de 17 d'octubre, del Govern Valencià, pel que se regula la rehabilitació de escuts i banderes municipals històrics d'ús inmemorial.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Rehabilitar l'escut històric adoptat per l'Ajuntament d'Alcoi que quedarà organitzat de la següent manera:
  
?Escut ovalat.
  
Sobre un grup de muntanyes del seu color, dues torres unides per un llenç de muralla, també del seu color, maçonades i aclarides de sable, que porten a sobre dues banderes d'Espanya carregades amb el lema Fides. Sobre la muralla una creu plana de gules, i a sobre dues ales entre les quals trobem un escussó losanjat d'or amb quatre pals de gules, timbrat de corona reial oberta. Al peu de les torres, dos rius que s'uneixen a la punta de l'escut-
  
Contra aquesta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós-administratiu davant la Sala del Contenciós-Administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa-Administrativa, sense perjudici que els interessats utilitzen qualsevol altra via que consideren oportuna.
  
València, 10 de juliol de 2001.- El conseller de Justícia i Administracions Públiques: Carlos González Cepeda.